### Beslutningstema

I denne sag skal besluttes, om Tønder Kommune vil udbyde en grund til salg i offentligt udbud, under hvilke vilkår og til hvilken mindstepris.

### Historik

Tønder Kommune har i 2022 købt en tidligere spejderhytte i [adresse] til nedrivning. Købesummen var 200.000 kr. Bygningen blev nedrevet i 2023. Køb og nedrivning var finansieret af nedrivningspuljen.

### Sagsfremstilling

Den tidligere spejderhytte, beliggende [adresse] 13 i [adresse] er ikke købt til et bestemt formål, udover at nedrive bygningerne og efterfølgende udbyde grunden til salg. Grunden består af 2 matrikler: matr. 244 og 358 Frede Thygesen, [adresse]. De er på henholdsvis 2.196 og 280 m², tilsammen 2.476 m². De ligger i landzone og er ikke omfattet af en lokalplan, men i Kommuneplanramme 660.11.2 er området udlagt til boligområde. Der kan desuden indpasses lokale kollektive anlæg, institutioner, liberalt erhverv og mindre ikke-generende virksomheder. Miljøklasse 1-2.

Det karakteristiske ved Nørrefoldvej er boligernes placering ud mod vejen i en lang husrække. For at kunne få en landzonetilladelse til opførelse af nyt byggeri, skal nybyggeri indpasses, så det falder ind med husrækken på vejen. Det vil give et samlet byggefelt på ca. 1.000 - 1.500 m² af grunden på den sydligere del, nærmest Nørrefoldvej.

Området er placeret i et værdifuldt kulturmiljø, og på den nordlige del af grunden er der temmelig høje træer. Desuden vurderer [adresse], at der på denne del er høj risiko for at støde på væsentlige jordfaste fortidsminder. De anbefaler derfor også, at denne del friholdes for bebyggelse, så der kun er et byggefelt på den sydlige halvdel af grunden.

Ved nedrivning af bygningerne blev kloak-, vand- og elstik bibeholdt, så køber skal ikke betale tilslutningsbidrag ved opførelse af et nyt hus. Der betales et halvårligt beløb for at bibeholde kloak- og vandstik. Hvis en ny køber ikke ønsker at opføre et hus på grunden, skal køber fortsat betale disse ½ årlige beløb eller betale for nedlægning af stikkene.

Ifølge udbudsbekendtgørelsen skal grunden sælges i offentligt udbud til markedsprisen. Tønder Kommune har kun parcelhusgrunde til salg på Daniel Frandsen i [adresse]. Mindsteprisen for disse er 235 kr. pr. m² inkl. moms. I forhold til prisen, der ca. er 30-50 kr. pr. m² inkl. moms for grunde i tilsvarende byer, er 235 kr. pr. m² en høj pris. Kommuner må ikke sælge grunde under markedsprisen, men må heller ikke byggemodne nye grunde med underskud. De 235 kr. er prisen for at byggemodne grundene. Derfor kan de ikke sælges under denne pris.

Udgiften til køb og nedrivning af [adresse] 13 svarer til 306.000 kr. fratrukket statens tilskud giver en samlet kommunal udgift på 155.000 kr. inkl. moms. Det svarer til en mindstepris på 62 kr. pr. m² inkl. moms. Mindsteprisen for grunde i tilsvarende byer ligger mellem ca. 30-50 kr. pr. m² inkl. moms, men da grunden tidligere har været bebygget er beløbet på 62 kr. inkl. tilslutningsbidrag.

På [adresse] i Sophie Thomsen er en tilsvarende grund til salg, hvor tilslutningsbidrag også er betalt. Mindsteprisen er her 60 kr. pr. m² inkl. moms. Forvaltningen vurderer derfor markedsprisen for Nørrefoldvej 13 til 62 kr. pr. m² inkl. moms.

### Økonomi

Et salg vil give en indtægt på 153.512 kr. inkl. moms, hvilket svarer til Tønder Kommunes udgift til køb og nedrivning af bygninger.

### Lovgrundlag

Udbudsbekendtgørelsen, Planloven, Den Kommunale Styrelseslov § 68, stk. 1 og Kommunalfuldmagtsreglerne.

### Indstilling Direktionen indstiller,

|  |  |
| --- | --- |
| at | Nørrefoldvej 13 udbydes offentligt til salg til en mindstepris på 62 kr. pr. m² inkl. moms, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 21. november 2024, pkt. 27:

Indstillingen anbefales.

### Beslutning

Indstillingen godkendt.